CELEX: 32006D0037
Language: fi
Date: 2005-12-05 00:00:00
Title: 2006/37/EY: Komission päätös, tehty  5 päivänä joulukuuta 2005 , Intiasta peräisin olevan sulfaniilihapon tuontia koskevan polkumyynnin ja tukien vastaisen menettelyn yhteydessä tarjotun sitoumuksen hyväksymisestä

26.1.2006   
            
            
               FI
            
            
               Euroopan unionin virallinen lehti
            
            
               L 22/52
            
         
      KOMISSION PÄÄTÖS,
   tehty 5 päivänä joulukuuta 2005,
   Intiasta peräisin olevan sulfaniilihapon tuontia koskevan polkumyynnin ja tukien vastaisen menettelyn yhteydessä tarjotun sitoumuksen hyväksymisestä
   (2006/37/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’polkumyyntiä koskeva perusasetus’, ja erityisesti sen 8 artiklan,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97 (2), jäljempänä ’tukien vastainen perusasetus’, ja erityisesti sen 13 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY
   
               (1)
            
            
               Neuvosto otti heinäkuussa 2002 asetuksella (EY) N:o 1338/2002 (3) käyttöön lopulliset tasoitustullit Intiasta peräisin olevan sulfaniilihapon tuonnissa. Samana päivänä neuvosto otti asetuksella (EY) N:o 1339/2002 (4) käyttöön lopulliset polkumyyntitullit Kiinan kansantasavallasta ja Intiasta peräisin olevan sulfaniilihapon tuonnissa.
            
         
               (2)
            
            
               Komissio hyväksyi näiden menettelyjen yhteydessä päätöksellä 2002/611/EY (5) intialaisen yrityksen Kokan Synthetics & Chemicals Pvt Ltd, jäljempänä ’yritys’, tarjoaman hintasitoumuksen.
            
         
               (3)
            
            
               Joulukuussa 2003 yritys ilmoitti oma-aloitteisesti komissiolle haluavansa peruuttaa sitoumuksensa. Tästä syystä sitoumuksen hyväksymisestä tehty komission päätös kumottiin komission päätöksellä 2004/255/EY (6).
            
         
               (4)
            
            
               Helmikuussa 2004 neuvoston asetuksella (EY) N:o 236/2004 (7) saatiin päätökseen Kiinasta peräisin olevan sulfaniilihapon tuontia koskeva absorptiotutkimus, jonka seurauksena Kiinan kansantasavaltaa koskeva lopullinen polkumyyntitulli korotettiin 21 prosentista 33,7 prosenttiin.
            
         B.   TARKASTELUPYYNTÖ
   
               (5)
            
            
               Yritys esitti joulukuussa 2004 polkumyyntiä koskevan perusasetuksen 11 artiklan 3 kohdan ja tukien vastaisen perusasetuksen 19 artiklan mukaisen osittaista välivaiheen tarkastelua koskevan pyynnön, joka rajoittui sen sitoumuksen palauttamisen hyväksyttävyyden tarkasteluun.
            
         
               (6)
            
            
               Pyynnössä esitettiin riittävä näyttö olosuhteiden muuttumisesta merkittävästi sen jälkeen, kun yritys peruutti oma-aloitteisesti sitoumuksensa. Tästä syystä yritys halusi tarjota uudelleen alkuperäistä sitoumustaan ja totesi, että olosuhteiden muuttumisen vuoksi sitoumus olisi sekä tehokas että toteutettavissa.
            
         
               (7)
            
            
               Tämän perusteella Euroopan unionin virallisessa lehdessä julkaistiin ilmoitus (8) osittaisen välivaiheen tarkastelun vireillepanosta.
            
         C.   SITOUMUKSEN HYVÄKSYMINEN
   
               (8)
            
            
               Lopullisen tasoitustullin käyttöön ottamisesta Intiasta peräisin olevan sulfaniilihapon tuonnissa annetun asetuksen (EY) N:o 1338/2002 ja lopullisen polkumyyntitullin käyttöön ottamisesta Intiasta peräisin olevan sulfaniilihapon tuonnissa annetun asetuksen (EY) N:o 1339/2002 muuttamisesta annetussa neuvoston asetuksessa (EY) N:o 123/2006 (9). vahvistetaan tarkastelun menettelyä koskevat yksityiskohdat ja sen päätelmät.
            
         
               (9)
            
            
               Tutkimuksen päätelmien mukaan yrityksen tarjoama tarkistettu sitoumus voidaan hyväksyä, sillä se poistaa polkumyynnin ja tukien vahingolliset vaikutukset.
            
         
               (10)
            
            
               Tarkistetussa tarjouksessaan yritys lupasi indeksoida alun perin tarjotun vähimmäishinnan poistaakseen suhdannevaihtelujen vaikutuksen erään sulfaniilihapon tuotannossa käytetyn tärkeän aineosan hintaan.
            
         
               (11)
            
            
               Yritys aikoo myös toimittaa komissiolle määräajoin yksityiskohtaiset tiedot yhteisöön suuntautuvasta viennistään, joten komissio voi valvoa tehokkaasti sitoumuksen noudattamista. Lisäksi komissio katsoo yrityksen myyntirakenteen perusteella, että sovitun sitoumuksen kiertämisen vaara on vähäinen.
            
         
               (12)
            
            
               Näin ollen sitoumus voidaan hyväksyä.
            
         
               (13)
            
            
               Jotta komissio voisi valvoa tehokkaasti sitoumuksen noudattamista, sitoumuksen mukaista vapaaseen liikkeeseen luovutusta koskevaa pyyntöä tulliviranomaiselle esitettäessä tullivapautus on mahdollista saada ainoastaan esittämällä kauppalasku, jonka sisällön vähimmäisvaatimuksena ovat asetuksen (EY) N:o 123/2006 liitteessä mainitut tiedot. Edellä tarkoitetut tiedot ovat välttämättömiä myös siksi, että tulliviranomaiset voivat riittävällä tarkkuudella varmistua siitä, että lähetys vastaa kaupallisia asiakirjoja. Jos tällaista kauppalaskua ei esitetä tai jos se ei vastaa tullille esitettyä tuotetta, olisi kannettava asianmukainen tasoitus- ja polkumyyntitulli.
            
         
               (14)
            
            
               Lisäksi sitoumuksen noudattamisen varmistamiseksi on tuojien tietoon edellä mainitulla neuvoston asetuksella saatettu se, että kaikenlainen sitoumuksen rikkominen saattaa johtaa polkumyynti- ja tasoitustullin kantamiseen taannehtivasti kyseessä olevista tuontitapahtumista.
            
         
               (15)
            
            
               Jos sitoumusta rikotaan tai se peruutetaan tai jos komissio peruu sitoumuksen hyväksynnän, polkumyyntiä koskevan perusasetuksen 9 artiklan 4 kohdan ja tukien vastaisen perusasetuksen 15 artiklan 1 kohdan mukaisesti käyttöönotettuja polkumyynti- ja tasoitustulleja aletaan soveltaa ilman eri toimenpiteitä polkumyyntiä koskevan perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti,
            
         ON PÄÄTTÄNYT SEURAAVAA:
   1 artikla
   Hyväksytään jäljempänä mainitun vientiä harjoittavan tuottajan Intiasta peräisin olevan sulfaniilihapon tuontia koskevien polkumyynnin ja tukien vastaisten menettelyjen yhteydessä tarjoama sitoumus.
   
               Maa
            
            
               Yritys
            
            
               Taric-lisäkoodi
            
         
               Intia
            
            
               Kokan Synthetics & Chemicals Pvt Ltd, 14 Guruprasad, Gokhale Road (N), Dadar (W), Mumbai 400 028
            
            
               A398
            
         2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 5 päivänä joulukuuta 2005.
      
         
            Komission puolesta
         
         Peter MANDELSON
         
         
            Komission jäsen
         
      
   
   
      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).
   
      (2)  EYVL L 288, 21.10.1997, s. 1. Asetus sellaisena kuin se on viimeksi muutettuna asetuksella (EY) N:o 461/2004.
   
      (3)  EYVL L 196, 25.7.2002, s. 1. Asetus sellaisena kuin se on viimeksi muutettuna asetuksella (EY) N:o 492/2004 (EUVL L 80, 18.3.2004, s. 6).
   
      (4)  EYVL L 196, 25.7.2002, s. 11. Asetus sellaisena kuin se on viimeksi muutettuna asetuksella (EY) N:o 492/2004.
   
      (5)  EYVL L 196, 25.7.2002, s. 36.
   
      (6)  EUVL L 80, 18.3.2004, s. 29.
   
      (7)  EUVL L 40, 12.2.2004, s. 17.
   
      (8)  EUVL C 101, 27.4.2005, s. 34.
   
      (9)  Ks. tämän virallisen lehden sivu 5.